Samtök evrópskra lækna ( CPME ) funduðu dagana 18. og 19. nóvember 2005 í Stokkhólmi . Fyrri daginn var stjórnarfundur en aðalfundur hinn síðari . Þetta fyrirkomulag kemur alltaf jafnspánskt fyrir sjónir þar sem fundarmenn eru hinir sömu og þurfa þeir seinni daginn að samþykkja það sem þeir hafa sjálfir lagt til daginn á undan . En margt er framandi í hinum stóra heimi . Á stjórnarfundinum var rætt um lagabreytingar og flest óútkljáð , en að mati framkvæmdastjórnar er margt í lögum samtakanna og reglugerð sem þarf að endurskoða . Nefna má meirihluta fyrir ákvörðunum , sérlega hvenær 3/4 atkvæða eigi að krefjast og hvort um 3/4 af öllum aðildarlöndum eða einungis þeirra sem viðstaddir eru sé að ræða . Evrópustofnunin , ECDC , European Centre for Disease Prevention and Control er í Stokkhólmi og á fyrst og fremst að sinna smitsjúkdómum sem áhrif geta haft á íbúa Evrópu en mun án efa seilast í verkefni á sviði lýðheilsu . Hin nýja stofnun mun leitast við að samræma það sem aðildarlönd ESB aðhafast í smitsjúkdómamálum en sem stendur eru tilkynningaskyldir sjúkdómar 52 talsins í okkar heimshluta . Reyndar starfar deild frá WHO í Evrópu en 75% af þeirra kröftum fara í fyrrum Sovétlýðveldin og löndin sem WHO sinnir eru mun fleiri en þau sem eru í ESB . Kynnt var skjal um samninga á vinnumarkaði innan ESB um tvíhliða og þríhliða viðræður sem eiga sér stað milli launþega , atvinnurekenda og stjórnvalda . Eins og stendur hefur CPME ekki aðkomu þar að . Verði svo áfram munu samtökin ekki taka þátt í ýmsum þáttum í kjörum lækna sem hingað til hefur verið gert og við það eru margir ósáttir . Þessi umræða varð ekki til lykta leidd enda viðamikil og flókin . Settur var á laggirnar vinnuhópur sem var falið að skila af sér fyrir marsfund 2006 . Tillaga frá breska læknafélaginu um Guantanamo var samþykkt samhljóða sem hér segir : Fjallað var um bréf frá grísku sendinefndinni um Balkanheilkennið svonefnda sem menn kalla aukna tíðni hvítblæðis og krabbameins á því landsvæði og tengja við notkun úraníums í stríðinu þar . Aðalfundur samtakanna hófst með ræðu Ylvu Johanson , ráðherra heilbrigðismála og málefna aldraðra í Svíþjóð . Reikningar fyrir árið 2004 og umsögn undirritaðrar sem innri endurskoðanda voru samþykktir samhljóða . Samþykktar voru umsóknir Litháens ( með 7000 lækna sem er um 70% litháenskra lækna ) og Sviss ( FMH = Foederatio Medicorum Helveticorum , með um 26 þúsund félaga ) um aðild að CPME . Verðandi forseti , Daniel Mart , fór síðan yfir sýn sína fyrir CPME næstu tvö árin . Roland Lemye frá Belgíu , Marco Bitenc frá Slóveníu , Louis-Jean Calloc ? h frá Frakklandi og Katrín Fjeldsted frá Íslandi verða honum við hlið sem varaforsetar .